Kaldun arvama, et suur osa meie vaidlusest läks tähenduste paljususe nahka. Tsiteerides Toomas Pauli viimast raamatut, kus ta muuhulgas räägib tähenduse tähtsusest: "Mistahes biosignaali tähendus on alati tähendus kellegi jaoks. Pole mõtet saata signaali valele vastuvõtjale, sest see ei avalda mõju. Salu-lehelinnu laul ei võlu emast väike-lehelindu. Luksusauto ei pruugi avaldada mõju inimesele, kes  jumaldab klassikalist muusikat. Luuletusega ei tasu minna võluma sellist tütarlast, kes ootab oma kallimalt kasukaid ja sõrmuseid."